રવિવારે શા‌િહનના મોત બાદ પોલીસે પણ આ મામલે ગંભીરતા દાખવીને તપાસ શરૂ કરી હતી અને ટોરેન્ટ પાવરની ટીમને જાણ કરી હતી. ગઇ કાલે ટોરેન્ટ પાવરની ટીમ તેમજ એફએસએલની ટીમે ઘટનાસ્થળે શા‌િહનના ઘરે જઇને તપાસ કરતાં જાણવા મળ્યું કે ગેરકાયદે વીજ કનેક્શનના કારણે શા‌િહનનું કરંટ લાગતાં મોત થયું છે. ટોરેન્ટ પાવરે ગેરકાયદે વીજ કનેક્શન હોવાનો રિપોર્ટ પોલીસને આપતાં દાણીલીમડા પોલીસે સલીમ તેમજ તેના ભાઇ વિરુદ્ધમાં સાપરાધ મનુષ્યવધની ફરિયાદ દાખલ કરી છે.